Bintang Di Langit Syawal

Bintang Di Langit Syawal ialah sebuah drama televisyen Malaysia 2025 terbitan Sha's Media Sdn. Bhd. yang diarahkan oleh Bahri Uma Bajuri. Ia dibintangi oleh Adam Lee dan Scha Elinnea. Drama ini memulakan tayangan perdana di Slot Samarinda, TV3 pada 23 Oktober hingga 18 November 2025 menggantikan Seindah Hujan Cinta.

Sinopsis
Mengisahkan kehidupan seorang anak yatim bernama Syawal (Adam Lee), yang sering dibayangi rasa kosong dan rindu terhadap kasih seorang bapa. Suatu hari, kemunculan seorang lelaki misteri bernama Latif (Azhar Sulaiman) di rumah kebajikan tempat Syawal membesar, mula mengubah segalanya apabila lelaki itu meninggalkan sejumlah wang tanpa penjelasan. Lawatan yang sepatutnya dirahsiakan akhirnya terbongkar kepada Syawal, mencetuskan tanda tanya dan mendorongnya untuk mencari kebenaran di sebalik identiti lelaki tersebut.

Dipacu oleh rasa ingin tahu dan keyakinan bahawa Latif ialah ayah kandungnya, Syawal nekad melarikan diri dari rumah kebajikan itu. Dalam perjalanannya, dia bertemu dengan Jess (Scha Elinnea), seorang gadis yang menjadi teman setia dan sumber kekuatan dalam perjalanan hidupnya yang penuh luka dan rahsia. Namun, jejak yang disangka akan menyatukannya kembali dengan kasih seorang bapa membawa Syawal ke tempat gelap yang menggugat kepercayaannya terhadap makna sebenar keluarga. Pertemuan yang diimpikan menjadi detik yang membuka lebih banyak persoalan daripada jawapan.

Persoalan demi persoalan timbul. Apa sebenarnya yang dilakukan Latif di tempat itu, dan mengapa hidupnya terjerat dalam dunia sekeji itu? Adakah pertemuan ini akan menjadi sinar yang selama ini Syawal cari, atau sekadar menambah luka dalam pencarian kasih dan identiti dirinya?

Pelakon
Pelakon utama
 Adam Lee sebagai Syawal
 Scha Elinnea sebagai Jess
Pelakon pembantu
 Shalma Eliana sebagai Anis
 Syahmie Thsaqeef sebagai Andi
 Azhar Sulaiman sebagai Latif
 Fezrul Khan sebagai Hassan
 Jasmin Hamid sebagai Datin Elyana
 Arash Mohamad sebagai Datuk Mahfuz 
 Alif Ali sebagai Aiman
 Razzuan Rosli sebagai Zaidi (Ep 1-8)
 Idan Aedan sebagai Erwan
 Zaidi Omar sebagai Ustaz Fadhil
 Taqim Zaki sebagai Ezza
 Wanie Ooi sebagai Alia
 Ieda Moin sebagai Mak Min
 Azlina Mad Nor sebagai Mak Siti
 Muhammad Fadhil Hanif sebagai Ghani
 Nadia Aqilah sebagai Jane
 Ryzal Jaafar sebagai Latif (muda)
 Nabila Huda sebagai Emelda 
 Amirul Faqeem sebagai Amirul
 Farhan Yusoff sebagai Kuncu
 Aliff Zulkarnain sebagai Kuncu
 Shyrim Husni sebagai Bapa Saudara Aiman

 Pautan luar